**správa o účasti verejnosti na tvorbe Právnych predpisov**

Verejnosť bola o príprave návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov ktorým sa menia a dopĺňajú niektoré zákony informovaná prostredníctvom zverejnenej predbežnej informácie v informačnom systéme verejnej správy Slov-Lex (PI/2022/74 a PI/2022/73).

Predbežná informácia bola zverejnená od 7. apríla 2022 do 13. mája 2022 pričom v zmysle pravidiel Jednotnej metodiky je považovaná za formu konzultácií s podnikateľskými subjektami.

Verejnosť mala možnosť zasielať návrhy a podnety k príprave návrhu zákona, ako aj podávať pripomienky. K predbežnej informácii v rámci procesu pripomienkovania predbežnej informácie boli vznesené pripomienky, a zároveň boli Ministerstvu zdravotníctva SR doručené legislatívne návrhy od Úradu pre dohľad nad zdravotnou starostlivosťou, zdravotných poisťovní a Úradu na ochranu osobných údajov SR.

Niektoré z návrhov boli zapracované do predkladaného legislatívneho návrhu, pričom k určitým z nich sa pred zapracovávaním vyjadrili subjekty pôsobiace v zdravotníckom sektore – a to najmä zdravotné poisťovne, poskytovatelia zdravotnej starostlivosti a ich zástupcovia, ako aj pacientske organizácie.

|  |  |  |  |  |
| --- | --- | --- | --- | --- |
| **Správa o účasti verejnosti na tvorbe právneho predpisu**  **Scenár 1: Verejnosť je informovaná o tvorbe právneho predpisu** | | | | |
| **Fáza procesu** | **Subfáza** | **Kontrolná otázka** | **Á** | **N** |
| **1.**  **Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu?1) | ☒ | ☐ |
| 1.2 Identifikácia problému a alternatív | Bola vykonaná identifikácia problému a alternatív riešení?2) | ☒ | ☐ |
| **2.**  **Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | ☒ | ☐ |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | ☒ | ☐ |
| Boli verejnosti poskytnuté informácie o plánovanom procese tvorby právneho predpisu? | ☒ | ☐ |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | ☒ | ☐ |
| Boli verejnosti poskytnuté relevantné informácie počas tvorby právneho predpisu? | ☒ | ☐ |
| Boli verejnosti poskytnuté relevantné informácie aj po ukončení tvorby právneho predpisu? | ☒ | ☐ |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | ☒ | ☐ |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite?3) | ☒ | ☐ |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o právnom predpise smerom k verejnosti? | ☒ | ☐ |
| **3.**  **Vyhodnotenie procesu tvorby právneho predpisu** | 3.1 Hodnotenie procesu | Bolo vykonané hodnotenie procesu tvorby právneho predpisu? | ☐ | ☒ |
| Bola zverejnená hodnotiaca správa procesu tvorby právneho predpisu?4) | ☐ | ☒ |
| Bol splnený cieľ účasti verejnosti na tvorbe právneho predpisu? | ☒ | ☐ |